Nicolaus Papa III. Quod si Prælati visitauerint Ecclesias Clun.  præsumpserint excedere nostrum cōstitutum, præter Procurationem in victualibus moderatis, Cluniacenses possunt libere denegare,  sententiæ in Ecclesias,  Religiosos, vel Clericos latæ non valent. Item Bulla eiusdem, Quod Cluniacenses percipere possunt decimas de noualibus infra parrochias ipsorum, prout veteres decimas a tempore cuius memoria extat, quod non fuerunt excultæ. Item Bulla eiusdem, Quod Cluniacenses non tenentur respondere Ordinariis in talliis,  procurationibus indebitis:  decernit sententias per eos promulgandas, in Ecclesias, aut Presbyteros, non tenere. Item Bulla eiusdem, per quam confirmauit omnes libertates, Priuilegia,  indulgētias,  exemptiones, tam a prædecessoribus suis, quam a Dominis terrenis concessas. Item Confirmatoria eiusdem, videlicet de Bulla Lucij Papæ III. per quam constat, quod in parrochiis ad ius Ecclesiæ Cluniac. pertinentibus nullus Ordo, seu Religio nisi Clun. ponatur, nec etiam Cimiterium infra terminos dictarum parrochiarum construatur, sine consensu Abbatis Cluniacensis.